**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. martā Nr. 161**

(protokols Nr. 6, 45. p.)

**Par projekta pieteikuma “Zivju resursu pavairošana Madonas novada Ošupes pagasta Lubāns ezerā” iesniegšanu**

Lauku atbalsta dienests sadarbībā ar Valsts zivju fondu 14.01.2025. ir izsludinājis projektu konkursu aktivitātē “Zivju resursu pavairošana un atražošana publiskajās ūdenstilpēs un ūdenstilpēs, kurās zvejas tiesības pieder valstij, citās ūdenstilpēs, kas ir valsts vai pašvaldību īpašumā, kā arī privātajās upēs, kurās ir atļauta makšķerēšana, vēžošana vai zemūdens medības, 1. kārta”, Madonas novada pašvaldība ir sagatavojusi projekta iesniegumu “Zivju resursu pavairošana Madonas novada Ošupes pagasta Lubāns ezerā”.

Projekta mērķis ir atjaunot zivju resursu krājumus Madonas novada Ošupes pagasta Lubāns ezerā. Lubāns ezerā paredzēts ielaist 28 000 līdaku, mazuļu skaits noteikts saskaņā ar zivsaimnieciskās ekspluatācijas noteikumiem. Pēdējo reizi līdaku vienvasaras mazuļi Lubāns ezerā tika ielaisti 2022. gadā.

Projekta kopējās izmaksas EUR 8470,00 (astoņi tūkstoši četri simti septiņdesmit euro, 00 centi), t.sk. Zivju fonda finansējums EUR 7365,22 (septiņi tūkstoši trīs simti sešdesmit pieci euro, 22 centi), pašvaldības līdzfinansējums EUR 1104,78  EUR (viens tūkstotis simtu četri euro, 78 centi).

Noklausījusies sniegto informāciju, ņemot vērā 12.03.2025. Uzņēmējdarbības, teritoriālo un vides jautājumu komitejas un 18.03.2025. Finanšu un attīstības komitejas atzinumus, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Sagatavot un iesniegt projektu “Zivju resursu pavairošana Madonas novada Ošupes pagasta Lubāns ezerā” Lauku atbalsta dienestā izsludinātajā projektu konkursa aktivitātē “Zivju resursu pavairošana un atražošana publiskajās ūdenstilpēs un ūdenstilpēs, kurās zvejas tiesības pieder valstij, citās ūdenstilpēs, kas ir valsts vai pašvaldību īpašumā, kā arī privātajās upēs, kurās ir atļauta makšķerēšana, vēžošana vai zemūdens medības”.
2. Projekta kopējās izmaksas EUR 8470,00 (astoņi tūkstoši četri simti septiņdesmit euro, 00 centi), t.sk. Zivju fonda finansējums EUR 7365,22 (septiņi tūkstoši trīs simti sešdesmit pieci euro, 22 centi), pašvaldības līdzfinansējums EUR 1104,78  EUR (viens tūkstotis simtu četri euro, 78 centi)..
3. Nodrošināt projekta “Zivju resursu pavairošana Madonas novada Ošupes pagasta Lubāns ezerā” priekšfinansējumu EUR 8470,00 (astoņi tūkstoši četri simti septiņdesmit euro, 00 centi) no Madonas novada pašvaldības 2025.gada budžeta nesadalītajiem līdzekļiem, kas ņemti no Ošupes pagasta pārvaldes 2024. gada atlikuma.
4. Lēmuma izpildi uzdot Projektu ieviešanas nodaļai.

Domes priekšsēdētājs A. Lungevičs

*I. Rēķe-Madalāne 27865667*